Brett Herron, burgemeesterskomiteelid vir vervoer, het gesê die stad is geskok deur hierdie aanstootlike gedrag. “Geen vorm van geweld kan geduld word nie,” het hy gesê. “Dit is nie ŉ wettige vorm van betoging nie, maak nie saak wat die stakers se griewe of ontevredenheid behels nie. Die stad, sy wetstoepassers en die Suid-Afrikaanse Polisiediens hou die situasie fyn dop.”